­­



Bwletin GML Gyrfa Cymru:

Hydref 2024

Rhifyn 16: Cyhoeddwyd Hydref 2024

Dyddiad y rhifyn nesaf: Chwefror 2025

##

## Cynnwys

[1. Cynnwys 2](#_Toc180577083)

[2. Penawdau allweddol i Gymru yn y rhifyn hwn 3](#_Toc180577084)

[3. Tueddiadau Postio Swyddi yng Nghymru 4](#_Toc180577085)

[4. Tueddiadau Recriwtio yn ôl Galwedigaeth 5](#_Toc180577086)

[5. Diswyddiadau 8](#_Toc180577087)

[6. Diweithdra ac Anweithgarwch Economaidd 9](#_Toc180577088)

[7. Diweithdra Ieuenctid a Phobl Ifanc Nad Ydyn nhw mewn Addysg, Gwaith na Hyfforddiant (NEET) 12](#_Toc180577089)

[8. Partneriaethau Sgiliau Rhanbarthol 13](#_Toc180577090)

[9. Cefnogaeth, gwybodaeth ac ystadegau 14](#_Toc180577091)

## Penawdau allweddol i Gymru yn y rhifyn hwn



##  Tueddiadau Postio Swyddi yng Nghymru

NODER: Mae amrywiadau misol mewn postiadau swyddi ar-lein yn parhau i roi syniad bras ond ymatebol inni o’r farchnad swyddi yng Nghymru. Mae angen bod yn ofalus wrth ddefnyddio'r niferoedd absoliwt gan eu bod yn rhoi ciplun yn unig o'r darlun recriwtio cyfan.

### Tueddiadau recriwtio yng Nghymru

Mae Siart Bar 1 (isod) yn dangos bod postiadau swyddi ar-lein misol yng Nghymru wedi bod yn gostwng yn raddol ers eu lefel uchaf yn ystod y 12 mis diwethaf fel y gwelwyd ym mis Tachwedd 2023. Mae Postiadau Swyddi Unigryw wedi amrywio rhwng 40,656 – 47,345 yn ystod y 9 mis ers Rhagfyr 2023, ar ôl gostyngiad sylweddol o 23% o fis Tachwedd i fis Rhagfyr 2023.

Mae'r graff yn dilyn patrwm tebyg i ddata postiadau swyddi ar gyfer y DU, gan awgrymu bod y tueddiadau yng Nghymru ySiart Bar 1: Postiadau swyddi ar-lein misol yng Nghymru.

Ffynhonnell: Dadansoddeg Postiadau Swyddi LightcastTM Hydref 2024 Atodiad 1: [Tabl Data Atodol](https://publicfiles.careerswales.gov.wales/partners/gc_gml_bwletin_hydref_24_atodiadau.docx)

Dwyster Postio yw cyfanswm nifer y swyddi ar gyfer pob swydd wag unigryw. Mae'r dwysedd cyfartalog o 2:1 ar gyfer Medi 2024 yn golygu bod pob swydd newydd a bostiwyd ym mis Medi yn cael ei hysbysebu mewn 2 gyfrwng. Byddai galwedigaeth benodol gyda dwyster postio yn uwch na'r cyfartaledd o 2:1 ar gyfer mis Medi yn awgrymu bod cyflogwyr yn rhoi mwy o ymdrech i lenwi'r swydd wag honno.

## Tueddiadau Recriwtio yn ôl Galwedigaeth

Mae'r data yma’n cynnwys galwedigaethau gyda mwy na 100 o hysbysebion swyddi wedi’u postio rhwng mis Mehefin a mis Medi. Mae swyddi â llai na 100 o hysbysebion yn cael eu dileu i adlewyrchu tuedd fwy cywir yn gyffredinol.

### Yr 20 prif alwedigaeth a gafodd eu hysbysebu yn y cyfnod rhwng mis Mehefin i fis Medi 2024

Mae Siart Bar 2 isod yn dangos mai Gweithwyr Gofal a Gofalyddion Cartref sydd yn parhau i fod y brif alwedigaeth gyda'r cyfanswm uchaf o bostiadau swyddi ar-lein. Nifer y postiadau swyddi ar gyfer Gweithwyr Gofal a Gofalyddion Cartref yn y cyfnod adrodd hwn oedd 3,883. Roedd y dwysedd postio ar gyfer Gweithwyr Gofal yn y cyfnod hwn ychydig yn uwch na'r cyfartaledd, sef 3:1, sy'n awgrymu bod swyddi gwag yn parhau i fod yn anodd eu llenwi.

Parhaodd Galwedigaethau Cysylltiedig â Gwerthu, Glanhawyr a Glanhawyr Domestig a Chymorthyddion Addysgu yn y 4 galwedigaeth uchaf gyda'r cyfanswm uchaf o bostiadau ar-lein yng Nghymru o rifyn blaenorol y Bwletin hwn.

Siart Bar 2: Yr 20 prif alwedigaeth a gafodd eu hysbysebu yn y cyfnod rhwng mis Mehefin a mis Medi 2024 yng Nghymru

Ffynhonnell: Dadansoddeg Postiadau Swyddi LightcastTM, Hydref 2024 [Atodiad 2: Tabl Data](https://publicfiles.careerswales.gov.wales/partners/gc_gml_bwletin_hydref_24_atodiadau.docx) [Cysylltiedig](https://publicfiles.careerswales.gov.wales/partners/gc_gml_bwletin_hydref_24_atodiadau.docx)

### Galwedigaethau gyda galw cynyddol yn y cyfnod rhwng mis Mehefin a mis Medi 2024

Mae Siart Bar 3 isod yn dangos bod y cynnydd canrannol uchaf yn y galw ar gyfer y cyfnod adrodd hwn am Gymorthyddion Llenwi Silffoedd. Mewn termau rhifiadol, mae hyn yn cynrychioli 249 o bostiadau swyddi ledled Cymru, sy'n awgrymu bod prinder gweithwyr neu sgiliau yn y maes hwn yn y tymor byr. Cynnydd mwy nodedig mewn termau rhifiadol yw cynnydd o ~297, neu 17%, mewn swyddi i Gymorthyddion Gwerthu a Manwerthu, sy'n awgrymu swyddi gwag anodd eu llenwi.

Mae angen bod yn ofalus wrth ddefnyddio cynnydd yn y galw. Nid oes modd ystyried y cynnydd a'r gostyngiadau yn y galw dros y cyfnod o 4 mis fel tuedd oherwydd y cyfnod byr; mae’n giplun o’r cyfnod hwnnw a gall adlewyrchu tueddiadau tymhorol a thueddiadau rhanbarthol neu sector. Mae nagen nodi hefyd nad yw newid canrannol uchel o reidrwydd yn golygu'r nifer uchaf o swyddi gwag.

Siart Bar 3: Yr 20 prif alwedigaeth gyda’r cynnydd % mwyaf mewn Postiadau Swyddi Unigryw a gafodd eu hysbysebu yn y cyfnod rhwng mis Mehefin a mis Medi 2024 yng Nghymru

Ffynhonnell: Dadansoddeg Postio Swyddi LightcastTM Hydref 2024 [Atodiad 3:](https://publicfiles.careerswales.gov.wales/partners/gc_gml_bwletin_hydref_24_atodiadau.docx) [Tabl Data Cysylltiedig](https://publicfiles.careerswales.gov.wales/partners/gc_gml_bwletin_hydref_24_atodiadau.docx)

### Galwedigaethau lle mae galw yn gostwng yn ystod y cyfnod rhwng mis Mehefin a mis Medi 2024

Mae Siart Bar 4 isod yn dangos y galwedigaethau â’r % uchaf o ostyngiadau mewn postiadau swyddi rhwng mis Mehefin a mis Medi 2024. Mae angen cymryd gofal tebyg i ddehongli'r galwedigaethau lle mae galw gostyngol gan fod hyn yn cynrychioli ciplun tymor byr o 4 mis a gall % uchel gynrychioli niferoedd isel iawn yn aml.

Mae’r galwedigaethau â'r gostyngiadau canrannol uchaf o ran nifer hysbysebion swyddi yn y cyfnod hwn yn cynnwys:

* Cymorthyddion Addysg Gynnar a Gofal Plant
* Goruchwylyddion Storfeydd
* Labrwyr a Gweithwyr Adeiladu eraill

Mewn termau canrannol, Cymorthyddion Addysg Gynnar a Gofal Plant a ddangosodd y gostyngiad mwyaf o 27% (mewn termau rhifiadol, gostyngiad o ~297 o bostiadau swyddi). Gallai hyn fod oherwydd nad yw dyddiadau'r cyfnod ciplun hwn yn cyd-daro ag amseriad swyddi gwag ar gyfer Cymorthyddion Addysg Gynnar a Gofal Plant.

Siart Bar 4: Yr 20 prif alwedigaeth gyda’r gostyngiad canrannol mwyaf mewn Postiadau Swyddi Unigryw a gafodd eu hysbysebu yn ystod y cyfnod rhwng mis Mehefin a mis Medi 2024 yng Nghymru

Ffynhonnell: Dadansoddeg Postiadau Swyddi LightcastTM, Hydref 2024 [Atodiad 4:](https://publicfiles.careerswales.gov.wales/partners/gc_gml_bwletin_hydref_24_atodiadau.docx) [Tabl Data Cysylltiedig](https://publicfiles.careerswales.gov.wales/partners/gc_gml_bwletin_hydref_24_atodiadau.docx)

## Diswyddiadau

* Mae ffigurau diswyddo Cymru yn seiliedig ar faint sampl bach ac felly maen nhw’n gyfnewidiol.
* Mae bylchau mewn data wedi bod yn digwydd yn natganiadau ystadegol Cymru ers mis Ebrill 2022.
* Mae’r holl ddiswyddiadau sy’n ymwneud â llai na 3 busnes yn cael eu hatal gan y SYG. Mae hyn wedi arwain at amcangyfrifon llai manwl gywir a bylchau yn y data ar gyfer Cymru.
* Mae tueddiadau diswyddo ar gyfer Cymru fel sydd wedi’u hadrodd mewn Bwletinau GML blaenorol ar gael yn [Atodiad 5: Tabl Data Cysylltiedig](https://publicfiles.careerswales.gov.wales/partners/gc_gml_bwletin_hydref_24_atodiadau.docx)
* Nid oedd gan ddatganiad diweddaraf y SYG ar ddiswyddiadau yng Nghymru unrhyw ddata wedi eu diweddaru ar gyfer Cymru.
* Mae modd gweld dadansoddiad llawn y Deyrnas Unedig yn natganiad [SYG, Medi 2024](https://cy.ons.gov.uk/employmentandlabourmarket/peoplenotinwork/redundancies/datasets/redundanciesbyindustryagesexandreemploymentratesred02?_gl=1*fx1b1w*_ga*MTY3MDA0OTE2NC4xNzI5MTU2NDg0*_ga_W804VY6YKS*MTcyOTc1ODQ5Ny41LjEuMTcyOTc1ODY0Ni42MC4wLjA.).

## Diweithdra ac Anweithgarwch Economaidd

Mae Graff 6 (isod) yn dangos y tueddiadau diweithdra diweddaraf yng Nghymru a’r DU rhwng mis Gorffennaf 2020 a mis Gorffennaf 2024 i bobl sy’n 16 oed ac yn hŷn.

Mae angen ystyried newidiadau yn y gyfradd ddiweithdra yng Nghymru ochr yn ochr â thueddiadau mwy hirdymor lle bo modd oherwydd natur gyfnewidiol y gyfres a meintiau sampl bach. Fodd bynnag, yn gyffredinol, mae tueddiadau diweithdra Cymru a’r DU yn dangos newidiadau tebyg.

Rhwng mis Mai a mis Gorffennaf 2024, roedd 58,000 o bobl sy’n 16 oed ac yn hŷn yn ddi-waith yng Nghymru. Mae’r duedd ar gyfer 2024 wedi bod yn cynyddu, sef 4% ar hyn o bryd, ychydig yn uwch na 3.8% ym mis Gorffennaf 2023.

Yn yr un modd, mae cyfradd y DU hefyd wedi bod yn cynyddu yn ystod 2024. Ar hyn o bryd yn 4.1% (1,437,000 o bobl), ychydig yn is na 4.3% ym mis Gorffennaf 2023.

Graff 6: Cymhariaeth Diweithdra yng Nghymru a'r DU

Ffynhonnell: [Llywodraeth Cymru, Gorff 2024](https://careerswalesccdg.sharepoint.com/sites/InformationTeam/Shared%20Documents/General/Information%20Team/LMI/Bulletin%20LMI/LMI%20Bulletin%20published%20copy/Iss%2016%20Oct%202024/gyrfa-cymru-bwletin-lmi-hydref-2024.docx) [Atodiad 6: Tabl Data Cysylltiedig](https://publicfiles.careerswales.gov.wales/partners/gc_gml_bwletin_hydref_24_atodiadau.docx)

### Anweithgarwch Economaidd yng Nghymru

Mae Economaidd Anweithgar yn diffinio pobl nad ydyn nhw mewn cyflogaeth, nad oedden nhw’n chwilio am waith o fewn y 4 wythnos diwethaf a/neu na allan nhw ddechrau gweithio o fewn y pythefnos nesaf.

Mae’r gyfradd anweithgarwch economaidd yn parhau’n uchel yng Nghymru ac yn hanesyddol uwch na chyfartaledd y DU. Ers mis Mawrth 2019, mae'r gyfradd anweithgarwch economaidd yng Nghymru wedi cynyddu, ac mae'n parhau i fod yn fwy cyfnewidiol na'r DU.

Mae angen ystyried newidiadau yn y gyfradd Anweithgarwch Economaidd yng Nghymru ochr yn ochr â thueddiadau mwy hirdymor lle bo modd oherwydd natur gyfnewidiol y gyfres a meintiau sampl bach. Fodd bynnag, yn gyffredinol, mae tueddiadau Cymru a’r DU yn dangos newidiadau tebyg.

Mae'r diweddariad diweddaraf ar gyfer mis Mehefin 2024 yn nodi bod 361,000 o bobl (ac eithrio myfyrwyr) rhwng 16 a 64 oed yng Nghymru yn economaidd anweithgar, gostyngiad bychan yn y nifer o’i gymharu â’r flwyddyn flaenorol.

Mae hyn yn nifer sylweddol o bobl, a gweithlu posibl, nad ydyn nhw’n cyfrannu at economi Cymru. Ledled y DU, mae anweithgarwch economaidd yn parhau i fod yn her i gael pobl yn ôl i'r farchnad lafur, gyda'r rhan fwyaf o bobl yn y grŵp hwn yn nodi salwch hirdymor fel y rheswm.

Mae Graff 7 (isod) yn dangos cymhariaeth o'r cyfraddau anweithgarwch economaidd blynyddol yng Nghymru â'r DU dros y 6 blynedd diwethaf, **ac eithrio myfyrwyr**. Y gyfradd yng Nghymru ar 31 Mawrth 2024 oedd 20.3%, o'i gymharu ag 17.7% ar gyfer y DU.

Graff 7: Cymharu Anweithgarwch Economaidd yng Nghymru a'r DU rhwng 16-64 oed, ac eithrio myfyrwyr

Ffynhonnell: [Llywodraeth Cymru, Mehefin 2024](https://statscymru.llyw.cymru/Catalogue/Business-Economy-and-Labour-Market/People-and-Work/Labour-Market-Summary/labourmarketsummary-by-measure-age-ukcountry-quarter) [Atodiad 7: Tabl Data Cysylltiedig](https://publicfiles.careerswales.gov.wales/partners/gc_gml_bwletin_hydref_24_atodiadau.docx)

Mae ymchwil wedi dangos bod anweithgarwch economaidd yn parhau i fod yr her gymdeithasol ac

economaidd fwyaf yn y farchnad lafur. Mae modd adolygu poblogaeth Economaidd Anweithgar Cymru o ran y rhesymau dros anweithgarwch economaidd.

Mae'r data diweddaraf ym mis Medi 2024, a thueddiadau hanesyddol, yn dangos mai'r prif reswm pam

fod pobl yn economaidd anweithgar yng Nghymru (a'r DU) yw oherwydd salwch hirdymor. Mae'r

diweddariad diweddaraf yn adrodd bod y nifer hwn yn 155,046 o bobl yng Nghymru (34%).

Mae'r ffynhonnell ddata hon hefyd yn amlygu bod 15.4%, neu ychydig dros 70,000 o bobl **eisiau swydd**.

**Siart Cylch 8: Anweithgarwch Economaidd yng Nghymru fesul Rheswm, rhwng mis Ebrill 2023 a mis Mawrth 2024**

Ffynhonnell: [SYG, Medi 2024](https://cy.ons.gov.uk/employmentandlabourmarket/peopleinwork/employmentandemployeetypes/datasets/headlinelabourforcesurveyindicatorsforwaleshi10?_gl=1*aj93wd*_ga*MTY3MDA0OTE2NC4xNzI5MTU2NDg0*_ga_W804VY6YKS*MTcyOTc1ODQ5Ny41LjEuMTcyOTc1OTExNC42MC4wLjA.) [Atodiad 8: Tabl Data Cysylltiedig](https://publicfiles.careerswales.gov.wales/partners/gc_gml_bwletin_hydref_24_atodiadau.docx)

## Diweithdra Ieuenctid a Phobl Ifanc Nad Ydyn nhw mewn Addysg, Gwaith na Hyfforddiant (NEET)

Mae Graff 9 (isod) yn dangos cymhariaeth rhwng pobl ifanc rhwng 16 ac 18 oed yr adroddwyd eu bod yn NEET (Ddim mewn Addysg, Gwaith na Hyfforddiant) a phobl ifanc rhwng 19 i 24 oed yr adroddwyd eu bod yn NEET yn dilyn ystadegau'r Arolwg Blynyddol o'r Boblogaeth (APS). Amcangyfrif yw’r ffynhonnell hon yn seiliedig ar feintiau sampl ac mae ansicrwydd cynyddol ynghylch y data.

Mae pobl ifanc sy'n NEET hefyd yn cyfrannu at y boblogaeth Anweithgar Economaidd.

Mae'r data diweddaraf yn dangos bod y gyfradd NEET ar gyfer pobl ifanc rhwng 16 ac 18 oed yng Nghymru wedi gostwng ers mis Mehefin 2023 o 10.5% i'r gyfradd gyfredol ym mis Mehefin sef 5.4% (5,300 o unigolion).

Yn hanesyddol, yng Nghymru ac yn y DU, mae’r grŵp NEET 19 i 24 oed yn parhau i fod ar gyfradd llawer uwch o’i gymharu â’r grŵp rhwng 16 ac 18 oed. Fodd bynnag, mae'r duedd ar gyfer y grŵp hwn wedi gweld gostyngiad ers mis Mehefin 2023 o 15.8% i 14.1%, sef 32,700 o bobl ar hyn o bryd ym mis Mehefin 2024.

Mae hyn yn nifer sylweddol o bobl, a gweithlu posibl, nad ydyn nhw’n cyfrannu at economi Cymru.

Graff 9: Cymhariaeth o Bobl Ifanc nad ydyn nhw mewn Addysg, Gwaith na Hyfforddiant (NEET) yn y grwpiau oedran 16-18 a 19-24

Ffynhonnell: [Llywodraeth Cymru, Mehefin 2024](https://www.llyw.cymru/pobl-ifanc-heb-fod-mewn-addysg-cyflogaeth-neu-hyfforddiant-neet-gorffennaf-2023-i-fehefin-2024) [Atodiad 9: Tabl Data Cysylltiedig](https://publicfiles.careerswales.gov.wales/partners/gc_gml_bwletin_hydref_24_atodiadau.docx)

Noder: Mae'r ystadegau NEET yn seiliedig ar faint sampl cyfyngedig ac maen nhw’n cael eu categoreiddio fel rhai o ansawdd isel.

##  Partneriaethau Sgiliau Rhanbarthol

### Dysgwch am y sgiliau sydd eu hangen ar gyflogwyr ar draws rhanbarthau Cymru

### Map Cymru o'r 4 ffin Partneriaethau Sgiliau Rhanbarthol

[Partneriaeth Sgiliau Rhanbarthol Gogledd Cymru](https://www.partneriaethsgiliaugogledd.cymru/)

[Partneriaeth Sgiliau Rhanbarthol Canolbarth Cymru](https://www.tyfucanolbarth.cymru/)

[Partneriaeth Dysgu a Sgiliau Rhanbarthol De-Orllewin Cymru](https://www.rlp.org.uk/cym)

[Partneriaeth Sgiliau Rhanbarthol Prifddinas Caerdydd](https://www.ccrsp.co.uk/cym/data-observatory)

Gallwch ddod o hyd i fwy o wybodaeth, dolenni a data yn ymwneud â diwydiannau, cyflogaeth a sgiliau ar draws 4 rhanbarth Cymru yn [Swyddi Dyfodol Cymru](https://gyrfacymru.llyw.cymru/swyddi-dyfodol-cymru)

**** ****

Gogledd Cymru Canolbarth Cymru

**** ****

De-orllewin Cymru De-ddwyrain Cymru

## Cefnogaeth, gwybodaeth ac ystadegau

Mae **Cymru'n Gweithio a Gyrfa Cymru** yn cynnig gwybodaeth a chymorth gyda’r

* [Gwarant i Bobl Ifanc](https://cymrungweithio.llyw.cymru/sut-y-gallwn-ni-helpu/gwarant-i-bobl-ifanc)
* [ReAct Plws](https://cymrungweithio.llyw.cymru/sut-y-gallwn-ni-helpu/react-plws)
* [Cyfrifon Dysgu Personol](https://gyrfacymru.llyw.cymru/cyrsiau-a-hyfforddiant/cyllido-eich-astudiaethau/cyfrifon-dysgu-personol)
* [Colli Swydd](https://gyrfacymru.llyw.cymru/cynllunio-eich-gyrfa/opsiynau-ar-ol-colli-swydd)
* [Prentisiaethau](https://gyrfacymru.llyw.cymru/chwilio-am-brentisiaethau)
* [Chwilio am Gwrs](https://gyrfacymru.llyw.cymru/chwilio-am-gwrs)
* [Cael Swydd](https://gyrfacymru.llyw.cymru/cael-swydd)
* [Bwletin Swydd](https://gyrfacymru.llyw.cymru/cael-swydd/bwletin-swydd)

Mae’r **Adran Gwaith a Phensiynau** yn cynnig gwasanaethau, gan gynnwys

* [Gwneud cais am swydd](https://findajob.dwp.gov.uk/?lang_code=cy)
* [Dod o hyd i waith](https://jobhelp.campaign.gov.uk/cymraeg/)

Mae **Busnes Cymru** yn cynnig cymorth wedi'i deilwra i fusnesau, gan gynnwys

* [Porth Sgiliau ar gyfer Busnes](https://businesswales.gov.wales/skillsgateway/cy)

**Ystadegau’r Farchnad Lafur**

* [Swyddi Dyfodol Cymru](https://gyrfacymru.llyw.cymru/swyddi-dyfodol-cymru)
* [Trosolwg o'r Farchnad Lafur Llywodraeth Cymru: Medi 2024](https://www.llyw.cymru/trosolwg-or-farchnad-lafur-medi-2024)
* [Trosolwg o'r Farchnad Lafur, DU | Y Swyddfa Ystadegau Gwladol Medi 2024](https://cy.ons.gov.uk/employmentandlabourmarket/peopleinwork/employmentandemployeetypes/bulletins/uklabourmarket/september2024?_gl=1*qltgyk*_ga*MTY3MDA0OTE2NC4xNzI5MTU2NDg0*_ga_W804VY6YKS*MTcyOTI0NzYyMC4yLjAuMTcyOTI0NzYyMC42MC4wLjA.)
* [Ystadegau’r Farchnad Lafur, Medi 2024 - Sefydliad Astudiaethau Cyflogaeth](https://www.employment-studies.co.uk/resource/labour-market-statistics-september-2024)
* [Economi Cymru mewn rhifau: dangosfwrdd rhyngweithiol | LLYW. CYMRU](https://www.llyw.cymru/economi-cymru-mewn-rhifau-dangosfwrdd-rhyngweithiol)

Rydyn ni’n croesawu cwestiynau ac adborth ar y data a'r negeseuon allweddol sydd wedi'u cynnwys mewn Bwletinau GML. Anfonwch unrhyw adborth i  gwybodaeth@gyrfacymru.llyw.cymru

[Cofrestrwch](https://forms.office.com/pages/responsepage.aspx?id=0VDI528znE-0BD9pkcJLs61qmyO82lhJiG3u4a3koaVURUc3UENGWlZIUklNSUpZRzBKOE5aQk44SiQlQCN0PWcu) i dderbyn y Bwletin GML gan Gyrfa Cymru